
Na aña 2018, Gobierno di Aruba a institui 
Veiligheidshuis Aruba, pa asina yuda 
combati problemanan social of criminal. 
Veiligheidshuis ta un plataforma na 
unda diferente instancianan di e cadena 
hudicial y di cuido, y otro partnersnan 
manera enseñansa ta traha hunto riba 
casonan compleho di problemanan 
social of criminal. 


Prome Minister Evelyn Wever-Croes a 
indica cu despues di a celebra 5 aña di 
existencia, e cadena aki a demostra di 
ta un cadena sumamente valioso pa por 
yuda atende e problematica cu ta scondi 
tras di criminalidad, y tras di abuso y 
violencia domestico. Prome Minister 


como esun encarga di e "stuurgroep" 
aki, a ricibi di señora Bernice Schulte, e 
relato annual di 2023, cu ta indica cu na 
aña 2023 tabata tin un total di 123 caso 
nobo, cu ta un cantidad basta constant 
den ultimo añanan. Tambe, por a nota 
cu e casonan di violencia y abuso ta 
birando alarmante mescos cu adiccion y 
problemanan psychiatrico. 


E plataforma aki ta consisti di varios 
instancia y departamento cu ta bin hunto 
cada dos siman pa trata casonan nobo y 
esunnan existente. Nan grupo di meta ta 
hobennan cu ta na riesgo, personanan 
cu problemanan mental, y esnan cu tin 
tanto problema mental y adiccion, tambe 
e grupo creciente di abusadornan y di 
victimanan den caso di abuso relacional, adultonan mayor, y 
esnan no documenta. Unabes nan detecta un problema, nan 
ta tuma accion lihe pa asina evita cu hobennan, adultonan 
mayor of otro persona haya nan den crisis cu lo causa hopi 
mas tempo, energia y placa pa por wordo soluciona. 


Prome Minister ta sumamente satisfecho di e trabou cu 
Veiligheidshuis a bin ta eherciendo, y ta gradici señora Bernice 
Schulte pa tur su dedicacion na yuda combati e problemanan 
serio aki. Tambe, Prome Minister ta desea e team completo 
hopi forsa y exito pa por sigui eherce e bon trabou. MN 

Prome Minister Evelyn Wever-Croes: 


PROME MINISTER A REUNI CU CEDEHM RIBA E 
POSICION DI E HENDE MUHE NA ANA 2024 Y RIBA 
PUNTONAN CU LO TRATA DURANTE SIDS CONFERENCE 


Aruba ta bay tin un rol hopi importante durante e SIDS Conference 


Siman pasa Prome Minister Evelyn 
Wever-Croes a reuni cu CEDEHM 
(Centro di Desaroyo di Hende Muher) 
riba diferente tema. CEDEHM a haci un 
estudio cu a trece informacion dilanti di 
e perfil di e hende muhe na Aruba na 
afia 2024. 


ESTUDIO PERFIL HENDE MUHE NA 
ARUBA 

E resultado di e estudio hopi interesante 
y profundo aki a mustra riba cua 
terenonan e hende muhe na Aruba ta 
mas activo. Algun area a refleha cifranan 
cu ta basta bon, mirando cu mas di 
4096 di managernan di companianan na 
Aruba ta hende muhe pero un otro dato 
menos positivo ta cu segun e registro di 
Camara di Comercio, solamente 15% di 


| CEDEHM 


The Arban woman of 2004 


directornan di companianan registra ta 
femenino. A base di e datonan aki por 
wak cu na Aruba ainda tin hopi trabou 
pa haci pa mehora esaki. 


SMALL ISLAND DEVELOPING 
STATES (SIDS) CONFERENCE i 
Otro tema di importancia cu tambe a В 
toca durante e reunion cu CEDEHM Ё 
ta e conferencia di SIDS cu lo tuma 
luga fin di luna di Mei 2024 na Antigua 
and Barbuda. E asina yama Small 
Island Developing States Conference 
ta wordo organisa pa Nacionnan Uni 
y ta tuma luga un biaha cada 10 afia. 
E conferencia aki ta solamente pa 
paisnan chikito pa asina duna e atencion 
debido na e paisnan aki, ya cu den otro 
conferencianan grandi unda tur pais ta 
participa, e chens pa paisnan chikito 
haya e atencion ta menos grandi. 


Aruba ta bay tin un rol hopi importante pa desplega. Un di nan 
ta hunto cu UN Women, cu ta e agencia di Nacionnan Uni cu ta 
atende cu e derechonan di hende muhe y lo tin un conferencia 
di dos dia riba e tema di e posicion di hende muhe. Aruba, bou 
representacion di Prome Minister Evelyn Wever-Croes a wordo 
invita pa duna e discurso di apertura durante e conferencia aki. 
Pa e motibo aki e mandatario hunto cu Centro di Desaroyo di 


Hende Muher (CEDEHM) ta trahando riba e puntonan cu mas 


№ 
Іо mester bay enfoca гіра dje pa cu еѕакі. 


"CEDEHM a wordo encarga tambe door di mi persona pa ta na 
cabes di un comision pa traha pa stop e abuso di hende muhe 
cu ta un tema tambe hopi importante y e trabounan ta bayendo 
den bon direccion. Claro e ta un problematica hopi amplio pero 
ya caba tin recomendacionnan cu nos tin cu traha riba nan”, 
Prome Minister a indica. ШШШ 

Diadomingo ultimo a tuma luga 
e celebracion di Aruba Dag 
2024 na Broodfabriek, Rijswijk 
cual a resulta un exito grandi. 
Minister Maduro tabata presente 
pa comparti un rato ameno cu 
Arubianonan y tur cu tin Aruba 
den nan mente y curason cu 
celebracion di nos Dia Nacional na | 
Hulanda 


E mandatario a hiba e siguiente 
discurso: 

Mi ta sumamente contento cu 
despues di cinco afia cu awe nos 
por celebra nos Dia Nacional di 
Himno y Bandera atrobe dilanti 
un sala asina yen cu caranan di 
alegria. Y mas importante ainda di 
sinti nos calor, e calor Arubiano cu 
ta brota di nos hendenan awe tardi y ta yena e luga aki cu nos 
ambiente y cultura Arubiano. 


Awe ta un dia importante ya cu nos ta conmemora cu dia 18 di 
maart, 48 айа pasa, e bandera di Aruba a bay laira pa prome 
bes hunto cu cantamento di nos Himno 'Aruba Dushi Tera' den 
stadion Wilhelmina. Un momento historico pa nos Pais Aruba, 
unda cu nos simbolonan nacional a trece nos mas cerca di otro 
y pone nos sinti nos mes Arubiano den mente y curason. 


Arubadag a inicia na айа 1982 ora cu sr. Gilberto Francois 
'Betico' Croes en feliz memoria a mira e necesidad pa organisa 
un encuentro pa informa e comunidad Arubiano na Hulanda di 
tur e preparacionnan pa por logra e Status Aparte pa Aruba 
por a bira un Pais. Un encuentro caminda e Arubiano y tur otro 
persona cu ta interesa den Aruba, por a bini hunto y keda den 
contacto kico tabata pasando den nos Pais. E union aki tabata 
necesario pa logra conserva Patria y e forsa di coherencia cu 
nos tabatin mester pa nos Pais por a logra su metanan. 


Aruba a haya su Status Aparte den Reino Hulandes na afia 
1986 y Arubadag a desaroya durante e afianan y a bira un 
tradicion pa Arubianonan cu ta establece akinan y tur otro 
hende cu tin Pais Aruba den nan curason pa topa otro, celebra 
nos Dia Nacional y comparti pensamentonan. Un dia pa nos 
por biba nos Cultura hunto cu amistadnan y famianan cu kizas 
nos tin hopi tempo sin mira. Un día pa den union nos celebra 
nos cultura den un ambiente ameno di musica, baile y cuminda 
tipicamente Arubiano. Ademas pa nos laga e Hulandesnan 
sinti y experiencia un tiki di nos Cultura Arubiano, pa asina nan 
por comprende nos miho. Ban sigui haci uzo di e plataforma di 
Arubadag pa crea union y fortifica nos forsa di coherencia na 
bienestar di nos Pais. 


Ta masha importante pa keda cu vinculo cu bo Pais natal ora 
bo bay biba den exterior. E luga caminda bo lombrishi ta dera, 
manera nos grandinan ta bisa. E cuna di bo identidad. 

Awe ta un dia importante, un dia pa celebra nos identidad. E 
afía aki na Aruba nos a celebra nos Dia Nacional cu e lema 
‘Aruba, orguyo di nos tur!’ 

Nos tin hopi motibo pa ta orguyoso di nos Pais. 
Historia a demostra cu nos Arubianonan ta e 
forsa di coherencia cu nos Pais cu ta haci Pais 
Aruba un Pais resiliente. Cu union, creatividad, 
perseverancia, dinamismo di nos hendenan y 
cu un fe inmenso nos a surpasa varios reto den 
pasado. P'esey awe nos por bisa cu e forsa di 
nos yiunan di tera, trahando duro y den union, 
nos Pais ta recuperando satisfactoriamente 
economicamente y financieramente despues 
di e pandemia. Esaki a wordo demostra den 
rapportnan di evaluacion di varios entidadnan 
internacional importante. Ademas despues di 
basta tempo y durante dos afía sigui Pais Aruba 
tin un Presupuesto cu un un surplus. Esaki ta trece 
confiansa den inversionistanan pa cu Pais Aruba. 
Aruba su tasa di desempleo a baha na 4.396 cu 
ta esun di mas abou den historia y e industria di 
turismo na Aruba ta creciendo y ta pasando door di 
su miho momentonan. E resultadonan aki ta motiva 
y inspira nos pa sigui traha duro na bienestar di 
nos Pais. Pruebanan cu nos hendenan ta kere den nos Pais. 


Nos tin hopi mas motibo pa ta orguyoso di Aruba. Banda di nos 
herencianan cultural, nos tradicionnan, monumentonan, nos 
naturalesa, playanan, nos carnaval, nos stabilidad político y 
nos seguridad, nos hendenan ta e tesoro cu mas balor cu nos 
Pais tin. Arubianonan cu ta traha duro tur dia pa progreso di 
nos Pais Aruba. Arubianonan cu ta kere firmemente den nos 
Pais Aruba. 

Nos Arubianonan ta conoci pa e amor y stimacion cu nos tin 
pa nos Patria. Aunke cu boso ta establece den exterior corda 
hiba nos Pais Aruba semper den boso mente y curason. Boso 
ta nos representantenan den exterior, nos embahadornan 
cu mester carga nos bandera cu honor y respet. Inculca den 
boso yiunan e amor pa nos cultura, pa asina nos identidad por 
continua den futuro generacionnan. 


Pa keda firme den nos identidad, nos mester keda kere den nos 
Pais Aruba, nos mester kere den nos hendenan, nos historia 


y nos potencial como Pais chikito pero grandi na curashi y 
talento. Ta e amor y dedicacion na nos isla ta alimenta nos 
orguyo y lealtad. Nos ta spera di mira boso pronto na cas bek, 
sea pa biba of bishita pa yuda nos traha na un miho Aruba. 
Pa conclui mi ta yama un danki na Arubahuis, Massive 
Productions Holland y Deal Entertainment pa organisa e Dia 
aki. Boso hunto a hinca un bon programa den otro cu un 
tremendo show presenta door di nos mes artistanan local. Un 
danki tambe na De Broodfabriek Event & Centrum y tambe na 
Gobierno di Aruba, Ministerio di Cultura y na tur cu a duna un 
aporte na e celebracion di nos Dia Nacional aki na Hulanda. 


Un pabien na cada Arubiano y na tur cu tin Aruba den nan 
curason y mente cu celebracion di nos Dia Nacional na 
Hulanda. Laga nos hunto den un ambiente sano, celebra nos 
Himno y Bandera, nos herencia, nos cultura y nos identidad. 


Cultura bo tin cu bib'e y cu cada un di nos su participacion, nos 
ta engrandec'e. 
Pasa un dushi atardi y sigui disfruta. NN 

MINISTER 


der 


MIYONES TA WORDO INVERTI DEN 
MEHORACION DI SERVICIO Y CALIDAD DI CUIDO 


$ 


Minister Dangui Oduber ta hibando un maneho cu ta dirigi pa 
mehora calidad di cuido y servicio. E enfoke principal ta dirigi 
riba: 


. Mehora calidad di cuido y servicio 

e Haci inversionan continuo den cuido 

. Percura pa e fondo di AZV keda sostenibel 
. Enfoca riba prevencion den salud 


Den cuido medico semper tin hopi retonan pa atende cune 
y minister Oduber ta atendiendo cu nan pa asina mehora e 
calidad di cuido cu ta wordo duna na nos aseguradonan. 


Contrario na e maneho anterior di gobierno di AVP minister 
Oduber ta dunando hopi atencion na inversionan den cuido 
medico cu ta sumamente importante pa mehora e calidad di 
cuido y servicio. Pa 8 айа largo durante Gabinete Mike Eman 
1y 2a neglisha cuido medico. Inversionan no a wordo haci, 
a prepara un desaster di proyecto di hospital cu pueblo tin 
bai paga mas di 1 biyon florin, a neglisha e oportunidadnan 
pa ImSan keda expande y nos a mira con cuido medico a 
deteriora bao e maneho aki. No tawata tin atencion pa cuido 
medico, no tawata tin atencion pa nos grandinan, a kita 60 
luna di pensioen for di nan, a introduci franchise, a introduci 
middelloonregeling y mas bien tur a ser castiga pa e gobierno 
anterior. 


Desde 2017 ora cu Gabinete Wever-Croes a cuminsa goberna 
por a nota cambionan grandi den cuido medico. Na hospital 
awendia operacion di interventie cardiologie ta tumando lugar, 
na Imsan ta ofrece servicio di bestraling, a habri e 22 camanan 
na Imsan pa haci uzo di nan cu pa decada tawata sera sin 
uzo, a cumpra ambulancenan nobo y tambe a logra Arubig pa 
reconoce nos yuinan di tera cu a studia medicina den regio. 
Esaki ta algun di e logronan grandi den cuido medico na Aruba. 


Minister Oduber a tuma e decision pa afia 2024 bai inverti casi 
14 miyon florin den cuido medico. 


E 14 miyon florin aki lo wordo reparti como lo siguente den 
cuido medico: 
e 5.1 miyon florin extra pa Hospital 


INVERSIONNAN DEN 
00100 MEDICO 2024 


Ø 5.1 miyon extra pa Hospital 
4.1 miyon extra pa ImSan 


@ 


1.8 miyon pa Stichting BOB pa haci 
estudionan bou di nos poblacion pa asina 
detecta cancer di pecho den un fase trempan 


1miyon pa respaldo pa asina tuma mas 
profesionalnan 


1.5 miyon pa reenforsa e prome liña di cuido y 
tambe pa digitalisacion di cuido medico 


@ 


° 4.1 miyon extra pa ImSan 
. 1.8 miyon pa Stichting BOB haci bevolkingsonderzoeken 
pa early detection di cancer di pecho 


. 1 miyon pa respaldo pa asina tuma mas profesionalnan 
pa atende cu problemanan di salud mental 
. 1.5 miyon pa reenforsa e prome liña di cuido y tambe pa 


digitalisacion di cuido medico 

Minister Oduber ta convenci cu e inversionan aki sigur 
lo bai contribui na mehoracion di e calidad di cuido pa nos 
aseguradonan. Cu accionan concreto minister Oduber a 
demostra cu e vision y maneho cu e tin ta dunando su frutonan. 
Nos ta kere firmemente den haci inversionan y tambe sigur 
den prevencion den salud. Nos a demostra cu Aruba ja caba ta 
conta cu 2 Healthy Lifestyle Center, uno na Ibisa y e otro na MFA 
Savaneta pa asina ofrece servicio gratis na nos comunidad, na 
tur esnan cu tin deseo di cambia y adapta nan lifestyle. HLC a 
yega caba 450 cliente cu a wordo yuda pa logra cambio nan 
grandi y asina impacta nan bida. Minister Oduber su vision ta 
pa crea e movecion den comunidad pa hunto tin un comunidad 
mas saludabel, mas productivo y mas vital. ШШШ 

Minister Dangui Oduber: 


MINISTER DANGUI ODUBER CONHUNTAMENTE CU 
MINISTER ENDY CROES A BISHITA PARKE JABURIBARI 
PA SONDEA E POSIBILIDADNAN PA CONSTRUI 
CANCHANAN PA HACI DIFERENTE DEPORTE 


. 


A 


Dialuna mainta Minister di Turismo y Salud Publico 
sr. Dangui Oduber conhuntamente cu Minister di 
Enseñansa y Deporte, sr. Endy Croes a haci un 
site visit na Parke Jaburibari. E intencion di e site 
visit aki tawata pa sondea e posibilidadnan pa 
construi 2 cancha di tennis y pickle ball pero tambe 
2 cancha di beach tennis y volley. 


Un colaboracion entre minister Dangui Oduber y 
minister Endy Croes, cu hunto lo bay financia e 
proyecto di jaburibari. Prome cu inicia e proyecto 
aki lo mester haci un test di e suelonan pa asina 
averigua cu e area ta den bon condicion pa asina 
por oficialmente anuncia e proyecto aki. Un 
proyecto asina sigur lo eleva henter e parke y atrae 
mas personanan pa haci movecion. 


Minister Oduber hunto cu minister Endy Croes 
ta bay percura pa e proyecto акі wordo ehecuta 
cu lo tin como meta trece conscientisacion pa d 
un comunidad cu ta inverti mas den su salud. 
Movecion ta hopi importante pa tin un bida mas 
saludabel. Pa e motibo aki Minister Oduber kier 
promove movecion den nos comunidad. 


Minister Oduber ta spera cu pronto lo por anuncia 
oficialmente e inicio di e proyecto di Jaburibari y 
ta enfoka ariba un comunidad di movecion y un 
bida cu hopi actividadnan fisico. Un habito chikito 
cu bo por aplica den bo dia diario por tin un efecto 
positivo grandi pabo salud y pa bo isla. MN 

Minister Dangui Oduber: 


A TUMA NOTA DI MIKE EMAN SU 
SALTONAN MORTAL 


Ultimo simannan por a tuma nota cu sr. Mike Eman a cuminsa 
campafia di desdepracion caminda ta purba manipula pueblo 
cu e Gobierno actual no ta invirtiendo den e sector di cuido. 
Al contrario, ta comentanto cu asta ta cortando den sector di 
cuido medico. 


Den rueda di prensa awe mainta, minister Dangui Oduber a 
elabora ariba 13.5 miyon florin cu a wordo inverti e afia aki den 
calidad y servicio di cuido. Ta stranja nos masha cu sr Eman 
no a menciona nada di e inversionan aki. E la opta pa keda 
keto y no aplaudi e hecho cu miyones di florin ta wordo inverti 
den mehoracion di cuido medico. 


. E 13.5 miyon florin cu lo inverti den cuido medico a 
wordo reparti como lo siguente: 

. 5.1 miyon florin extra pa Hospital 

° 4.1 miyon extra pa ImSan 


. 1.8 miyon pa Stichting BOB haci bevolkingsonderzoeken 
pa early detection di cancer di pecho 

° 1 miyon pa respaldo pa asina tuma mas profesionalnan 
. 1.5 miyon pa reenforsa e prome lifia di cuido y tambe pa 
digitalisacion di cuido medico 


E Gobierno di AVP nunca a inverti den mehoracion den cualidad 
di cuido y serivio. 

Al contrario, ora cu Gabinete Wever-Croes 1 a drenta den 
gobernacion na 2017, nan a haya un Aruba yena cu debe 
y bancarota. A haya un Aruba caminda sr Eman a kita 60 


LUNA di pensioen for di e pensioenado. Un Aruba caminda 
Sr Eman a introduci franchise y middelloonregeling mandando 
pensionadonan publico 5096 atras den nan entradadnan. 
AVP a laga Aruba atras cu un desater di proyecto di hospital. 
Un hospital sin ICU, sin sala di operacion, sin isolacion, sin 
sprinklers di candela y sin cushina. Un hospital cu ainda no 
ta kedando cla y cu ta costando Aruba 1 biyon florin danki na 
AVP! 


Imsan a wordo completamente neglisha durante e Gobierno di 
AVP. Imsan tawata tin 22 cama cu tawata para pornada sin uso 
alguno. Un edificio cu hoping meter cuadra sin uso, gewoon 
abandona. Awe tur e vierkante meter di e edificio ta wordo bon 
usa. Imsan ta bayendo asina bon cu e айа aki nan ta bai yega 
di 1,000 pashent cu nan ta atendiendo di radiologie. 


Aruba ta ricibiendo un total di 4 ambulance nobo e afia aki. 

E Gobierno aki a subi e pension di biehes pa 4 biaha caba. 

E Gobierno aki a reduci e prima di AZV pa nos pensionadonan 
di 6.5% pa 5%. Asina e pensionado tin mas placa den su 
cartera y ta mehora nan poder di compra. 

Minister Dangui Oduber ta sigui traha y inverti den e sector 


di cuido y ta spera cu sr Eman ta sostene e inversionan y ta 
sostene tambe un siguente aumento di pensioen di biehez. 


INVERSIONNAN DEN 
CUIDO MEDICO 2024 | 


(/ 5.1 MIYON PA HOSPITAL 
(/ 4.1 MIYON PA IMSAN 


Ø 1.8 MIYON PA STICHTING BOB 


(/) 1MIYON PA RESPALDO 


(/) 1.5 MIYON PA REENFORSA E PROME LIÑA DI CUIDO 


eZ 
Minister di Turismo & salud Publico M 
Dangui Oduber з 


MAKTBV 


Mi Voz Ta Bo Voz 


Fundacion Mi Voz Ta Bo Voz, Comision Nacional di Abuso Sexual di Mucha 
y Gobierno di Aruba ta presenta: 


A 
Conscientisacion y Prevencion di 


Abuso di Mucha 


erg: 


Drs. Melva Croes-Yanez | NeuroPsycholoog 
Dr. Audrey Khan | Klinische Psycholoog 
Sra. Magali Maduro | Directora Bureau Sostenemi 
Sra. Omaira Britten | Poeta 


pm-7pm 


sess dapi 2024 5 25 april 2024 
webs 6 april 2024 з 30april2024 


Nov mucheran ри перета ШАЙ. 

MINISTER 


| "m E ч IT D e^ ES = A 5) IK » \ [| А e fr LI E r Te "m A (p CY МЕТ А 
GENIRO DI DANIO LAGO FIEIUFITS IA CONIA 
CU ACTIVIDADNAN ADICIONAL DANKI NA 
І e M ) A Y BN JA AA Е B A | B AZ EN | Y 
do ыў Li ya | Y JA NOA ENF AN FA 07 B We | ы A b. 4 М = 272 Е IN || NAA 


l O n A È f^ D A P ml IO IN n CY Pp A I Y IN? "ED A] A CI / 
| j A Y » SA AMY 1 1 А \ \ b. - a | Y | 
YVWLADVURAGCIVEN LUL = Y è \ ЖЫ YEN 4 6. 


сы Qs PA Бы 


edmentum 


6» FDE ARUBA 


Є 


Diasabra mainta, Minister di Husticia y Asuntonan Social sr. 
Rocco Tjon, a bishita Centro di Bario Lago Heights, caminda 
diferente inversionnan a tuma luga, pa di e forma aki por 
organisa mas actividad pa e hobennan pa e habitantenan di 
e bario. 


Asina por bisa cu a percura pa un cancha di basketball, 
un leslokaal nobo pa programanan di arte pero tambe un 
skatepark, y di e manera aki ta percura pa tin mas movecion 
na Centro di Bario Lago Heights. 


Tur esaki no lo tawata posibel sin e sosten di companianan 
local manera C-Mart, Palm Tours, superfood, Aruba Convention 
Bureau como tambe organisacionnan cu tawata tin un rol 
sumamente importante den esaki cualnan ta; A.T.A. como 
tambe CEDE Aruba. Banda di esaki, a conta cu sosten tambe 
di e compania internacional esta Edmentum, kende a inverti 
fondonan pa e proyectonan na Centro di Bario Lago Heights 
por bira un realidad. 


Di otro banda, e ta algo unico cu 90 boluntario di Merca a 


na 2022, Gobierno di Aruba a scoge pa introduci e proyecto 
di Veilige Bario's, como algo duradero, na mes momento a 
Scoge pa ehecuta esaki hunto cu otro partners, pa cual motibo 
a colabora cu CEDE Aruba. A base di e colaboracion aki, por 
mira cu ya caba tin mucho mas movecion den algun centronan 
di bario. Tambe tin mucho mas personal y mas fondo cu ta 
wordo aloca na e centronan di bario pa asina por organisa mas 
actividad pa e hobennan di e diferente barionan na Aruba. 


E inversionnan aki ta sumamente importante, ta trata di 
inversion den infrastrucutura, cual ta wordo traduci den e 
habitantenan y hobennan, door di brinda oportunidad pa 
participa na actividadnan cu ta di balor agrega na nan mesun 
desaroyo, y di e mesun forma ta percura pa nan ta menos riba 
caya. 


Por ultimo, minister Tjon a gradici tur e sponsornan local y 
internacional cu a colabora cu CEDE Aruba como tambe 
Gobierno di Aruba pa haci esaki posibel. MN 

onsors and volunteers for their 
a positive difference in the lives 
r community. 

MINISTER 


E Tres 


ATLETA OLIMPICO ALLYSON PONSON A 
RICIBI RECONOCEMENTO OLY PA SU EXITOSO 
LOGRONAN DEN — OLIMPICO 


Diabierna ultimo durante Premio P 
Excelencia den Deporte 2023, a 
reconoce cuater (4) atleta olimpico 
pa nan gran trayectorio y promove e 
balornan olimpico. Allyson Ponson a 
ricibi un certificado y pin di Olympians 
for Life (OLY) for di man di presidente 
di Asociacion Arubano di Atletanan 
Olimpico, Sr. Isnardo Faro. 


Allyson Ponson ta un landado y un 
otro atleta olimpico Arubano. Allyson 
a titula campeon nacional riba 50 
y 100 meter "freestyle" y 50 meter 
"backstroke". Na afia 2011 el a ser 
nombra Atleta di Afia di Aruba. Allyson 
a competi pa prome biaha cu 20 afia 
di edad den e deporte di landamento 
den e evento di 50 meter “freestyle” 
na e Weganan Olimpico na Rio de 
Janeiro na Brasil na afia 2016. Un di 
su logronan mas memorabel tabata 
e titulo di campeon Sur Americano 
den e 50 meter “freestyle” na afia 
2013. 


Na afia 2021, Allyson Ponson a bolbe 
competi den Weganan Olimpico na 
Tokyo. Allyson su pasion, dedicacion, 
disciplina y sacrificio a forma un base 
solido pa su exitonan. 


Minister di Ensefiansa y Deporte 
Endy Croes ta felicita Allyson cu 
su logronan. Cu disciplina, deseo, 
dedicacion y determinacion ta logra. 
Aruba ta orguyoso di bo. MN 


Dialuna 22 April 2024 


Minister Endy Croes: 


DIRECTORA GENERAL DI COLEGIO EPI SRA. 
ANKIE DANKER TA ATENDIENDO CU E ASUNTO 
DI E STUDIANTE CU A EXPRESA SU INKIETUD 
RIBA MEDIONAN SOCIAL 


Dialuna mainta, Minister di Enseñansa y Deporte Endy 
Croes hunto cu directora general di Colegio EPI Sra. Ankie 
Danker a elabora riba e asunto di e studiante cu a expresa 
su preocupacionnan encuanto ensefiansa na Colegio EPI riba 
medionan social. 


Despues di e suceso aki, Minister Endy Croes a acerca 
directora general Sra. Ankie Danker inmediatamente pa atende 
e caso aki. Minister Endy Croes a indica cu cada studiante 
ta importante. "Nos ta scucha tur preocupacion y ta actua 
di biaha pa busca solucion y mehora locual ta necesario", e 
mandatario di ensefiansa a expresa. 


Durante fin di siman, Sra. Danker a acerca e hoben pa scucha 
su preocupacionnan y ta atendiendo e asunto aki. A splica 
e studiante cu e falta un afia mas pa culmina su estudio na 
Colegio EPI y e tin bastante probabilidad di bay over. Sra. 
Danker a indica cu na e scol tin un structura di cuido, pues 
e studiantenan cu tin algun inkietud por acerca nan mentor, 


begeleidingscoordinator of unitmanager. Ademas, Sra. Danker 


a expresa cu nan deseo ta pa tur studiante cu inicia un estudio 
na Colegio EPI termina scol cu nan diploma den man. “Tin 
hopi trabou na Colegio EPI y tin hopi aspecto pa mehora, 
pero nos ta trahando duro riba esakinan”, Sra. Danker a 
expresa. "Ta haci un peticion na tur studiante di Colegio EPI 
cu tin pregunta of algun preocupacion pa acerca nan mentor, 
begeleidingscoordinator y/of unitmanager pa atende nan caso 
debidamente. Papiando hunto ta logra", Sra. Danker a indica. 


Finalmente, e mandatario di Ensefiansa ta stimula tur studiante 
pa termina nan estudio y pa esnan cu tin un inkietud pa acerca 
e personanan concerni na nan scol pa atende cu e asunto 
aki. Colegio EPI ta un scol hopi grandi cu alrededor di 1600 
studiante y ta desea di yuda tur studiante pa por logra haal 
nan diploma exitosamente. Minister Endy Croes ta gradici Sra. 
Ankie Danker cu a atende e asunto aki inmediatamente y ta 
desea tur studiante di Colegio EPI hopi exito cu nan estudio. 


Dialuna 22 April 2024 


Minister n Croes: 

Diabierna anochi, den e prestigioso ballroom di Renaissance 
Convention Center, a tuma luga Premio Excelencia den 
Deporte 2023, unda cu a reconoce e atletanan cu a a sobresali 
den nan disciplina durante aña 2023. Un anochi magico yena 
cu emocion y alegria, unda a honra 150 atleta nomina, a 
reconoce binti (20) entrenado deportivo, a reconoce cuater (4) 
atleta elite y a rindi homenahe na dies (10) baluarte deportivo 
cu a dedica gran parti di nan bida na e desaroyo di deporte di 
Aruba. Ademas, Premio Excelencia den Deporte a reconoce 
cuater (4) atleta olimpico cu a ricibi un certificado y pin di 
Olympians for Life (OLY) for di man di presidente di Asociacion 
Arubano di Atletanan Olimpico Sr. Isnardo Faro pa nan gran 
trayectorio y promove e balornan olimpico. Fuera di esaki, a 
otorga reconocemento na e atletanan Arubiano cu a participa 
den e Seleccion di Hulanda den campeonato internacional di 
baseball y softball. 


Presente na e ocasion special aki tabata Prome Minister 
Evelyn Wever — Croes, acompaña pa su distinguido esposo Sr. 


Kenneth Wever, Minister Endy Croes acompaña pa su kerida 
esposa Sra. Dilailah Croes y Minister di Enseñansa, Ciencia, 
Cultura y Deporte di Curaçao Sr. Sithree van Herdoorn. 
Tambe e gran anochi aki a conta cu presencia di Presidente 
di Parlamento mr. Edgard Vrolijk y Parlamentarionan Shailiny 
Tromp Lee, Alvin Molina y Marcos Berlis. 


E magno evento deportivo aki, a inicia cu recorido riba e “red 
carpet" di e nominado, mayor- y invitadonan special, unda 
por a saca potret como recuerdo di Premio Excelencia den 
Deporte 2023. E famoso cantante Eltienne Yarzagaray a inicia 
e gran evento di gala aki, interpretando Himno di Aruba na un 
gran forma. 

Presidente di Comision Excelencia den Deporte 2023 Sr. 
Kenneth Vrolijk a duna un discurso, sigui pa discurso di Prome 
Minister di Aruba Sra. Evelyn Wever — Croes y Minister di 
Ensefiansa y Deporte Sr. Endy Croes. Despues a sigui cu un 
bunita show di apertura presenta pa e bailarinanan di NLG y 
NTG di Sra. Marisol Pefia. 


Dialuna 22 April 2024 


E momento mas emocionante di e anochi aki tabata ora 
cu a presenta e ganadonan di Premio Excelencia 2023: 


Atleta Paralimpico 2023 
Edgar Ridderstap 


Atleta Special Olympics 2023 
Sharman Diaz 


Atleta Rising Star Femenino 2023 
Amalia Tromp 


Atleta Rising Star Masculino 2023 
Kailen Wouters 


Atleta Nobato Femenino 2023: 
Alyna Henriquez 


Atleta Nobato Masculino 2023: 
Jadel Carrasquero 


Atleta Femenino 2023 U-13 
Eva Kock 


3 “U BO RESULTADO Y LOGRONAN 
DEPORTIVO DEN 2023 


Atleta Masculino 2023 U-13 
Zion Angela 


Atleta Femenino 2023 U-18 
Mikayla Morales 


Atleta Masculino 2023 U-18 
Braynsly Dirksz 


Team di Afia 2023 
Aruba Aquatics Federation-Artistic Swimming 


Atleta Femenino di Айа 2023 
Kyra Hoevertsz 


Atleta Masculino di Айа 2023 
Zair Croes 


Finalmente, Premio Excelencia den Deporte 2023 tabata un 
exito. Por a observa emocion y alegria di e atleta-, mayor- y 
coachnan durante e anochi special aki. E anochi a clausura 
cu un magnifico presentacion di Quality Brassband y show di 
Carnaval di e grupo di baile Dazzling Dancers. Minister Endy 
Croes ta gradici tur atleta, mayor y entrenado cu a contribui 
pa haci esaki posibel. Alabes, ta gradici Ministerio di Deporte 
cu a organisa e gran evento aki dedica na nos atletanan y 
e maestronan di ceremonia Sr. Andrew Vrolijk y Sra. Sandra 
Croes cu a desplega un trabou fantastico durante e anochi aki. 


Minister Endy Croes ta felicita tur e nominado- y ganadonan 
di Premio Excelencia den Deporte 2023. Aruba ta sumamente 
orguyoso di boso. MN 


Dialuna 22 April 2024 

Minister Glenbert Croes a reuni cu gremionan comercial 
referente e escases di trahado pa por cumpli cu e demanda 
laboral. 


Mientras tanto su bureau como tambe DPL y DAO ta den 
constante deliberacion cu gremionan con mihor atende e 
preocupacion aki y acapara e escases pa por cumpli cu e 
demanda di trahado. 


Manera ya ta conoci, e айа aki lo tin 3000 camber di hotel 
adicional ta habri. Segun indicacion inicial, lo ta bay tin mester 
di por lo menos 9000 trahado pa e hotelnan aki por opera y 

duna e servicio optimal cu nan ta desea. 


Minister Glenbert Croes su maneho ta: yiunan 
di tera ta prome pa haya trabou. Esaki a keda 
demostra den e cifra di desempleo di mas 
abou cu Aruba a yega di conoce bou maneho 
di e mandatario: 4.3% na 2022. E LFS esta 
Labor Force Survey a wordo ehecuta pa 
Censo, Centraal Bureau Statistiek CBS, Banco 
Central Aruba CBA y Departamento di Labor & 
Investigacion DAO. Dentro di poco lo anuncia e 
tasa di desempleo pa 2023. 


Yiunan di tera na prome luga ta keda e punto di 
salid di e mandatario. Y mescos cu Minister Croes 
tin oido pa e gritonan di gremionan comercial, 
igual e mandatario tin oido pa e gritonan den 
nos comunidad di hendenan di edad 45+ cu 
no ta hayando trabou. Tin penshonadonan cu 
a acerca Minister Croes expresando nan deseo 
di por sigui traha. Pa esaki e titular di Labor a 
acerca Minister President di Aruba pa sondea 
si ta posibel duna un incentivo fiscal pa e 
penshonadonan cu kier sigui aporta na desaroyo 
di nos pais. 


Minister Glenbert Croes a anuncia cu pronto 
lo bay organisa un Jobfair specialmente pa e 
categoria di edad aki unda tur comerciante y gremionan, hunto 
cu departamentonan di Labor esta DAO y DPL lo ta presente 
pa asisti y intermedia unda ta necesario. 


Cu e incentivo aki Gobierno di Aruba, lo yuda yena e demanda 
laboral cumpliendo cu e preocupacion di gremionan y na mes 
momento duna nos adultonan + mayor, e oportunidad pa por 
sigui brinda nan mes un miho calidad di bida aportando na e 
desaroyo continuo cu nos pais ta conociendo. 


Dialuna 22 April 2024 


DESPUES DI CINCO ANA, ATROBE UN ARUBADAG 
NA HULANDA 


Un cantidad grandi di Arubiano na Hulanda a celebra Arubadag 
2024 den De Broodfabriek na Rijswijk. Esaki despues di cinco 
айа cu - entre otro pa motibo di Сома - no a organisa un 
Arubadag na Hulanda. 

Banda di hopi Arubanonan di tur parti di Hulanda, tabata 
tin tambe hopi persona nan di otro islanan di Caribe y 
Hulandesnan Europeo a bin De Broodfabriek pa goza di 
musica y como cuminda tipico di Aruba. Presente tabata 
Minister Plenipotenciario mr. Ady Thijsen y esposa, Minister 
di Finanzas y Cultura Xiomara Maduro, Minister di Labor, 
Integracion y Energia Glenbert Croes y directora di Gabinete 
di Aruba mr. Joselin Croes. 


Sidney Kock como MC a yama e publico bon bini y e programa 
a cuminsa cu canto di nos himno nacional Aruba Dushi Tera 
pa e conocido cantante Jeremy Garcia. Despues e programa 
protocolario a sigi cu un discurso di Minister Plenipotenciario 
di Aruba mr. Ady Thijsen. E mandatario a cuminsa na bisa cu 
Arubadag a wordo teni na luna di April, mientras cu semper 
esaki tabata den luna di Maart. 'Nos di Gabinete di Aruba 
ta asina orguyoso cu despues di cinco айа — entre otro pa 
motibo di Covid — porfin nos tin un Arubadag atrobe, manera 
cu semper nos tabata tin, cu musica, baile y cuminda crioyo. 
Esaki ta realmente un manifestacion cultural unda nos 
Arubianonan aki na Hulanda conhuntamente cu hopi amigo di 
Aruba ta bin celebra nos dia, nos himno, nos bandera. Nos ta 
bin celebra como Arubiano, cu nos ta orguyoso cu loke Aruba 
a lucha pé, nos Status Aparte. Pa ta un pais autonomo den 
Reino Hulandes. E sentimiento ey semper a biba cerca nos tur 
Arubiano, aunke cu nos ta leu foi cas.' 


Minister Thijsen tabata tin hopi aprecio pa tur esnan cu a haci 
e Arubadag 2024 posibel. En particular Bjorn Ecury di Massive 
Productions, Anthony Arends di Deal Entertainment y sefiora 
Nuris Dabian di Gabinete di Aruba. Thijsen: 'Nan a acerca 
Gabinete di Aruba cu e deseo pa organisa e Arubadag 2024. 
Nos di Gabinete di Aruba a bisa OK y a afiadi sefiora Dabian 
den nomber di Gabinete di Aruba na e team aki pa asisti den 
e organisacion a base di su experticio di añanan di organisa 
Arubadag. Di e manera aki nos ta duna nos Arubianonan cu ta 
exitoso aki na Hulanda e oportunidad pa pone nan experticio 
na fabor di Aruba; pa brinda boso un evento cu boso merece.' 
E mandatario a sigi su discurso unda ela elabora riba e vision y 
maneho di Gabinete di Aruba; e cinco pilarnan unda e maneho 
aki ta basa riba dje. Sr. Thijsen a menciona den su discurso 
cu pronto lo bin cu un “Studentenraad”. 'Esaki mester bira 
un cooperacion di nos tur: ministerio di Ensefiansa di Aruba, 
Departamento di Ensefiansa di Aruba, Gabinete di Aruba en 
especial e departamento di Ensefiansa y e team di mentornan. 
Esaki ta forma e cadena structura pa loke ta trata nos 
enseñansa, cual fundeshi ta basa riba confiansa, sosten y 
apoyo na otro. E instalacion di e “Studentenraad” ta bai bira 
parti di e structura aki na unda nos ta duna un bos (inspraak) 
na e studiantenan y unda nos ta traha hunto pa duna sosten, 
pa como meta e bienestar general di nos studiantenan. No 
unicamente yuda nan den nan estudio, pero tambe den nan 
desaroyo pa asina nan tin un bon posicion den futuro pa nan 
por reforsa e mercado laboral di Aruba. Nos ta hopi leu y casi 


cla pa instala e “Studentenraad”, na momento cu esaki tin un 
fundeshi fuerte y cu nos tur ta carge. Den e candena structura 
aki e mentornan ta hunga un rol esencial, pasobra nan ta 
esnan cu ta guia e studiantenan den nan estudio y desaroyo 
aki na Hulanda.' 

Minister Thijsen a bisa di ta hopi orguyoso di e trabao duro 
cu tur hende a bin ta haci pa e ultimo lunanan pa pone un 
evento di e caliber aki, particularmente staf y personal di 
Gabinete di Aruba y tambe tur e artistanan cu a forma parti 
de e celebracion aki. Un danki grandi sr. Thijsen tabata tin pa 
Minister di Cultura Xiomara Maduro pa e sosten y apoyo pa 
nos cultura na Hulanda. 


E mandatario a caba su discurso cu un quote di Scott 
Heiferman. 'Esaki ta un quote cu mi ta kere fiel den dje. "If 
you can connect people, you can create the future". Si bo por 
conecta hende, bo por crea futuro! Esaki exactamente a wordo 
demonstra door di Betico Croes dfm cu a conecta e pueblo door 
di a duna Aruba su Himno y Bandera y a crea nos futuro cu ta 
un pais autonomo den Reino. Un pais cu su propio gobierno, 
parlamento, institutonan, moneda y infrastructura. Un pais cu 
a sabi di desaroya su mes, hasta den momentonan dificil. E 
amor pa nos pais ta exigi di nos tur pa traha duro y hunto 
pa garantisa stabilidad, seguridad y progreso pa nos pueblo y 
particularmente nos future generacionnan,' tabata palabranan 
di Minister Plenipotenciario mr. Ady Thijsen na Arubadag 2024 
na De Broodfabriek na Rijswijk. 


Minister di Finanzas y Cultura Xiomara Maduro tambe a tene 
un discursonan, pa despues e programa a sigi cu un mosaico 
cultural, unda bou guia di un All Stars Band, diferente aspecto 
di cultura di Aruba a bin dilanti den forma di musica y baile; 
di Dera Gai, Dande te cu Carnaval. Artistanan conoci manera 
Jonathan Croes y Lord Cachete a duna un show tremendo pa 
e publico den De Broodfabriek. 


Minister Plenipotenciario Ady Thijsen ta sumamente contento 
y orguyoso cu Gabinete di Aruba conhuntamente cu Massive 
Productions y Deal Entertainment a brinda nos comunidad 
Arubano un un bunita celebracion di Arubadag 2024. MN 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


ANA DI STABILIDAD Y PROSPERIDAD 


